Diari Oficial de la Generalitat Valenciana


Sumari del DOGV 9234, del 14-12-2021 (2021/12842)

RESOLUCIÓ de 29 de novembre de 2021, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de la direcció del Servei de Neurocirurgia, corresponent a la convocatòria CM/01/2017.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9234

Data del DOGV
:   14-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12880


Data del document
:   29-11-2021

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de novembre de 2021, de la Presidència del Consorci Hospital General Universitari de València (CHGUV), per la qual es resol el procés d'avaluació de l'acompliment de la direcció del Servei de Neurocirurgia, corresponent a la convocatòria CM/01/2017. [2021/12214]  
Les bases generals per a la provisió de places que comporten direcció, aprovades per la Resolució de la Presidència del CHGUV de data 15 de gener de 2018 (DOGV 8245, 01.03.2018), regulen en la base 18a aquest procés d'avaluació, a l'efecte de continuïtat en l'acompliment de la plaça de direcció en l'àmbit del CHGUV.  
La base 18a indicada és aplicable a la direcció inclosa en el procés d'avaluació que ara es resol, de conformitat amb el que estableix la disposició transitòria de les esmentades bases generals.  
  
Així doncs, la direcció objecte d'aquesta avaluació es va resoldre mitjançant la Resolució de la Presidència del CHGUV de data 8 de juny de 2017 (DOGV 8063, 15.06.2017), que va nomenar José María Gallego Sánchez per a l'acompliment de la plaça. La indicada resolució determina que el nomenament té caràcter temporal i es troba sotmés a avaluació quadriennal de l'acompliment a l'efecte de la seua continuïtat, i estableix que la persona interessada haurà de presentar durant el mes de juliol de 2021 la documentació corresponent referida al període de juliol de 2017 a juny de 2021, ambdós inclusivament, circumstància que s'ha realitzat dins del termini establit i en la forma escaient.  
A aquest efecte, en els termes establits en les mencionades bases generals, s'ha portat a terme aquest procés d'avaluació de la direcció assistencial exercida de manera efectiva durant el període establit de quatre anys pel senyor Gallego Sánchez.  
La comissió d'avaluació nomenada a aquest efecte mitjançant la Resolució de la Presidència del CHGUV de 25 d'octubre de 2021 (DOGV 9209, 05.11.2021) ha informat sobre la persona candidata i ha proposat la seua continuïtat, que figura en l'annex a la present resolució.  
En conseqüència amb el que s'ha exposat, i d'acord amb la proposta de la comissió d'avaluació i amb les atribucions de l'apartat primer de l'Acord de 12 de desembre de 2003, del Consell de Govern, pel qual es deleguen atribucions en matèria de personal, de contractació administrativa i gestió econòmica en diversos òrgans del Consorci Hospital General Universitari de València, la Presidència del CHGUV resol:  
  
Confirmar la persona que figura en l'annex a aquesta resolució en l'acompliment de la plaça que així mateix s'indica.  
El nomenament té caràcter temporal i es troba sotmés a avaluació quadriennal de l'acompliment, a l'efecte de la seua continuïtat, en els termes previstos en les bases generals de provisió de places de direcció aprovades per la Resolució de 15 de gener de 2018, de la Presidència del CHGUV (DOGV 8245, 01.03.2018).  
A aquest efecte, la persona interessada haurà de presentar en la data que s'indica en aquest annex, i referida al període que en aquest s'assenyala, la documentació i el projecte-memòria establits en la base 18a de les mencionades bases generals. En cas que no ho faça així, es considerarà que renuncia a participar en el procés d'avaluació i, en conseqüència, a la seua continuïtat en la plaça.  
La Direcció de Recursos Humans realitzarà els actes administratius oportuns per a l'eficàcia d'aquesta resolució.  
Contra aquest acte, que esgota la via administrativa, pot interposar-se, potestativament, un recurs de reposició davant aquest mateix òrgan, en el termini d'un mes comptat des de l'endemà de la publicació o, directament, un recurs contenciós administratiu en el termini de dos mesos comptats de la mateixa manera, davant el jutjat contenciós-administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú, així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de novembre de 2021.- La presidenta del CHGUV i consellera de Sanitat Universal i Salut Pública: Ana María Barceló Chico.